Da Ortskern liegt um de Kirchn am Grofmhügl. Ursprünglich is im Raum Liafaring a aanzigs oids baialichs Ståmmguat åznehma. Durch d' Teilung vo oide "Vollhuben" san dånn im Lauf vo da Gschicht vüi klaane Güatln entståndn. Liafaring is im Joahr 1830 aus 91 Haisa beståndn und hod 560 Eiwohna ghobt. Da hostorische Ortskern gliadat se in zwaa Teile, 's stodnohe Owadorf und des haid nördlich vo da Autobåh gleegane Untadorf.